ddrg/super_eurlex huggingface dataset:
Oficiālais Vēstnesis L 378 , 31/12/1982 Lpp. 0057 - 0057

Speciālizdevums somu valodā: Nodaļa 3 Sējums 15 Lpp. 0214

Speciālizdevums zviedru valodā: Nodaļa 3 Sējums 15 Lpp. 0214



Padomes Direktīva (1982. gada 21. decembris), ar ko groza Direktīvas 64/432/EEK un 72/461/EEK attiecībā uz dažiem pasākumiem saistībā ar mutes un nagu sērgu un cūku vezikulāro slimību (82/893/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. un 100. pantu, ņemot vērā Komisijas priekšlikumu, ņemot vērā Asamblejas atzinumu [1] Atzinums sniegts 1982. gada 17. decembrī (Oficiālajā Vēstnesī vēl nav publicēts)., ņemot vērā Ekonomikas un sociālo lietu komitejas atzinumu [2] Atzinums sniegts 1982. gada 17. decembrī (Oficiālajā Vēstnesī vēl nav publicēts)., tā kā Direktīva 64/432/EEK [3], kurā jaunākie grozījumi izdarīti ar Direktīvu 82/61/EEK [4], paredz nosacījumus, kas jāievēro attiecībā uz to dzīvo liellopu un cūku veselību, kuri paredzēti Kopienas iekšējai tirdzniecībai; tā kā, ņemot vērā mutes un nagu sērgas un cūku vezikulārās slimības izplatību Kopienā, uz papildu laiku būtu jāpatur spēkā tie Kopienas pasākumi, kas paredzēti Direktīvas 64/432/EEK 4.a un 4.b pantā; tā kā turklāt, ja mutes un nagu sērga nejauši uzliesmo ierobežotā dalībvalsts teritorijas daļā, jāpatur tiesības piemērot minētos noteikumus, ja slimība ir apkarota; tā kā Direktīva 72/461/EEK [5], kurā jaunākie grozījumi izdarīti ar Direktīvu 81/476/EEK [6], paredz nosacījumus, kas jāievēro, attiecībā uz to dzīvnieku veselību, kuru gaļa ir paredzēta Kopienas iekšējai tirdzniecībai; tā kā, ņemot vērā mutes un nagu sērgas tendenci Kopienā, būtu jāpatur spēkā Kopienas pasākumi, kas paredzēti Direktīvas 72/461/EEK 13. pantā, IR PIEŅĒMUSI ŠO DIREKTĪVU. 1. pants Ar šo Direktīvu 64/432/EEK groza šādi. 1. Direktīvas 4.a panta pirmajā daļā datumu "1982. gada 31. decembris" aizstāj ar datumu "1983. gada 31. decembris". 2. Direktīvas 4.b punktā: a) pirmajā un otrajā daļā datumu "1982. gada 31. decembris" aizstāj ar datumu "1983. gada 31. decembris"; b) pievieno šādu daļu: "Šo pantu turpina piemērot: i) dalībvalstīs, kas noteiktas pirmās daļas ievaddaļā un kur mutes un nagu sērga ir uzliesmojusi to teritorijas ierobežotā daļā un ir apkarota; ii) dalībvalstīs, kas noteiktas pirmās daļas A un B punktos un kur mutes un nagu sērga ir uzliesmojusi to teritorijas ierobežotā daļā un ir apkarota." 2. pants Direktīvas 72/461/EEK 13. pantā datumu "1982. gada 31. decembris" aizstāj ar datumu "1983. gada 31. decembris". 3. pants Dalībvalstīs ne vēlāk kā līdz 1983. gada 1. janvārim stājas spēkā normatīvi un administratīvi akti, kas vajadzīgi, lai izpildītu šīs direktīvas prasības. 4. pants Šī direktīva ir adresēta dalībvalstīm. Briselē, 1982. gada 21. decembrī Padomes vārdā — priekšsēdētājs O. Møller [3] OV 121, 29.7.1964., 1977./64. lpp. [4] OV L 29, 6.2.1982., 13. lpp. [5] OV L 302, 31.12.1972., 24. lpp. [6] OV L 186, 8.7.1982., 20. lpp. --------------------------------------------------
Oficiālais Vēstnesis L 209 , 29/07/1981 Lpp. 0034 - 0034

Speciālizdevums somu valodā: Nodaļa 13 Sējums 11 Lpp. 0151

Speciālizdevums spāņu valodā: Nodaļa 13 Sējums 11 Lpp. 0217

Speciālizdevums zviedru valodā: Nodaļa 13 Sējums 11 Lpp. 0151

Speciālizdevums portugāļu valodā Nodaļa 13 Sējums 11 Lpp. 0217



Padomes Direktīva (1981. gada 20. jūlijs), ar ko groza Padomes Direktīvu 74/408/EEK par dalībvalstu tiesību aktu tuvināšanu attiecībā uz mehānisko transportlīdzekļu iekšējo apdari (sēdekļiem un to stiprinājumiem) (81/577/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 100. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā ar Padomes Direktīvu 74/408/EEK (1974. gada 22. jūlijs) par dalībvalstu tiesību aktu tuvināšanu attiecībā uz mehānisko transportlīdzekļu iekšējo apdari (sēdekļiem un to stiprinājumiem) [4], nav atļauts piešķirt transportlīdzekļa EEK tipa apstiprinājumu, kurš attiecas uz sēdekļu un to stiprinājumu izturību, ja šiem sēdekļiem ir iebūvēti drošības jostu stiprinājumi; tā kā attiecībā uz transportlīdzekļiem, kas aprīkoti ar vienu drošības jostas stiprinājumu vai vairākiem tādiem stiprinājumiem, ceļu satiksmes drošības nolūkos nekavējoties jāgroza Direktīva 74/408/EEK, lai stiprinājumus padarītu ērtākus lietošanai pieaugušiem pasažieriem un tā palielinātu jostu lietošanas biežumu; tā kā mehānisko transportlīdzekļu būves tehniskā attīstība dod iespēju izdarīt šādu grozījumu, IR PIEŅĒMUSI ŠO DIREKTĪVU. 1. pants Direktīvu 74/408/EEK groza šādi. 1. Direktīvas 1. panta 2. punktu aizstāj ar šādu punktu: "2. Šī direktīva neattiecas uz nolaižamiem (saliekamiem) sēdekļiem vai sāniski vai atmuguriski novietotiem sēdekļiem." 2. Direktīvas I pielikuma 2.7. iedaļu aizstāj ar šādu iedaļu: "2.7. "Nolaižams (saliekams) sēdeklis" ir papildu sēdeklis, kas paredzēts gadījuma lietošanai un kas parasti ir salocīts." 2. pants Dalībvalstīs stājas spēkā normatīvi un administratīvi akti, kas vajadzīgi, lai izpildītu šīs direktīvas prasības sešos mēnešos pēc tās paziņošanas. Par to dalībvalstis tūlīt informē Komisiju. 3. pants Šī direktīva ir adresēta dalībvalstīm. Briselē, 1981. gada 20. jūlijā Padomes vārdā — priekšsēdētājs P. Walker [1] OV C 87, 9.4.1980., 7. lpp. [2] OV C 265, 13.10.1980., 77. lpp. [3] OV C 230, 8.9.1980., 6. lpp. [4] OV L 221, 12.8.1974., 1. lpp. --------------------------------------------------
Oficiālais Vēstnesis L 192 , 31/07/1979 Lpp. 0035 - 0035

Speciālizdevums grieķu valodā Nodaļa 13 Sējums 8 Lpp. 0179

Speciālizdevums spāņu valodā: Nodaļa 15 Sējums 2 Lpp. 0145

Speciālizdevums portugāļu valodā Nodaļa 15 Sējums 2 Lpp. 0145

Speciālizdevums somu valodā: Nodaļa 13 Sējums 10 Lpp. 0040

Speciālizdevums zviedru valodā: Nodaļa 13 Sējums 10 Lpp. 0040



Padomes Direktīva (1979. gada 24. jūlijs), ar ko groza Direktīvu 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem (79/661/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 100. pantu, ņemot vērā Komisijas priekšlikumu, tā kā 5. pantā Padomes 1976. gada 27. jūlija Direktīvā 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem [1], ir noteikts, ka, tiklīdz beidzies trīs gadus ilgais laikposms pēc minētās direktīvas izziņošanas, tās IV pielikumā noteiktās vielas un krāsvielas ir vai nu skaidri jāatļauj, vai skaidri jāaizliedz, vai jāatstāj IV pielikumā uz turpmāko triju gadu laikposmu, vai jāsvītro no visiem pielikumiem; tā kā, ņemot vērā risināmo problēmu sarežģītību, šo termiņu nav iespējams ievērot un tādēļ tas ir jāpagarina, IR PIEŅĒMUSI ŠO DIREKTĪVU. 1. pants Direktīvu 76/768/EEK ar šo groza šādi: 1. Direktīvas 5. panta pirmajā daļā vārdus "trīs gadus laikā pēc šīs direktīvas izziņošanas" aizstāj ar "līdz 1980. gada 31. decembrim". 2. Direktīvas 5. panta otrajā daļā vārdus "beidzoties trīs gadu laikposmam" aizstāj ar "no 1981. gada 1. janvāra". 2. pants Dalībvalstis veic visus vajadzīgos pasākumus, lai izpildītu šīs direktīvas prasības līdz 1979. gada 30. jūlijam. Dalībvalstis par to tūlīt informē Komisiju. 3. pants Šī direktīva ir adresēta dalībvalstīm. Briselē, 1979. gada 24. jūlijā Padomes vārdā — priekšsēdētājs M. O’Kennedy [1] OV L 262, 27.9.1976., 169. lpp. --------------------------------------------------
(3)

Padome 2022. gada 6. oktobrī pieņēma Lēmumu (KĀDP) 2022/1909 (4), ar ko ieviesa atbrīvojumu no aizlieguma nodrošināt jūras transportu un aizlieguma sniegt tehnisku palīdzību, starpniecības pakalpojumus vai finansējumu vai finansiālu palīdzību saistībā ar jēlnaftas vai naftas produktu, kuru izcelsme ir Krievijā vai kuri tiek eksportēti no Krievijas un ir iegādāti par cenu, kas nepārsniedz cenu griestus, par ko vienojusies cenu ierobežošanas koalīcija, jūras transportu uz trešām valstīm. Minētais atbrīvojums ir iecerēts tam, lai mazinātu negatīvo ietekmi uz trešo valstu energoapgādi un mazinātu ārkārtēju tirgus apstākļu izraisītu cenu kāpumu, vienlaikus ierobežojot Krievijas ieņēmumus no naftas.
(13)

Tādējādi atbilstīgi KN kodam ex 7307 19 10 būtu jāiedala Taric kodi vītņotiem ražojumiem (Taric kodi 7307191003, 7307191005, 7307191010, 7307191013, 7307191020, 7307191030) vai ražojumiem bez iegrieztas vītnes (Taric kodi 7307191035, 7307191040, 7307191045). Turklāt gan vītņotiem ražojumiem, gan ražojumiem bez iegrieztas vītnes būtu jāprecizē, vai tie izgatavoti no kaļamā čuguna (attiecīgie Taric kodi 7307191010 un 7307191035), čuguna ar lodveida grafītu (attiecīgie Taric kodi 7307191020 un 7307191040) vai citiem materiāliem (attiecīgie Taric kodi 7307191030 un 7307191045). Visbeidzot, pie lietiem vītņotiem caurulēm paredzētiem savienotājelementiem, kas izgatavoti no kaļamā čuguna un čuguna ar lodveida grafītu, būtu jāizveido jauni atsevišķi Taric kodi ar attiecīgā ražojuma definīciju nepārprotami izslēgtajiem ražojumiem, proti, kompresijas savienotājelementu galvenajai sastāvdaļai, kam izmanto ISO DIN 13 metriskās vītnes, no kaļamā čuguna (Taric kods 7307191003), kaļamā čuguna vītņotai cirkulārā savienojuma kārbai bez vāka (Taric kods 7307191005) un kompresijas savienotājelementu galvenajai sastāvdaļai, kam izmanto ISO DIN 13 metriskās vītnes, no čuguna ar lodveida grafītu (Taric kods 7307191013).
(5)

Šī regula nosaka pārejas noteikumus, kas būtu jāpiemēro no Regulas (ES) 2019/6 piemērošanas dienas, proti, no 2022. gada 28. janvāra. Tāpēc šī regula būtu jāpiemēro no minētās dienas.
2.

Putnu atbaidīšanas auklas (uz ziemeļiem no 23° N) a) Garā slokšņu virtene i) Minimālais garums ir 100 m. ii) Tai jābūt piestiprinātai pie kuģa tā, lai tā sāktos punktā, kas atrodas kuģa pakaļgalā vismaz 5 m augstumā virs ūdens un pa vējam no vietas, kurā aukla ar āķiem iegrimst ūdenī. iii) Tai jābūt piestiprinātai tā, lai vietā, kurā āķi ar ēsmu iegrimst ūdenī, tā atrastos virs ūdens. iv) Slokšņu virtenēm jāatrodas mazāk nekā 5 m attālumā citai no citas, tās jāpiestiprina ar griezuļiem, un tām jābūt pietiekami garām, lai tās atrastos pēc iespējas tuvāk ūdens virsmai. v) Ja izmanto divas putnu atbaidīšanas auklas (t. i., auklu pārus), tās jāizvieto pa vienai katrā pamatauklas pusē. b) Īsā slokšņu virtene (kuģi, kuru kopējais garums ≥ 24 m) i) Tai jābūt piestiprinātai pie kuģa tā, lai tā sāktos punktā, kas atrodas kuģa pakaļgalā vismaz 5 m augstumā virs ūdens un pa vējam no vietas, kurā aukla ar āķiem iegrimst ūdenī. ii) Tai jābūt piestiprinātai tā, lai vietā, kurā āķi ar ēsmu iegrimst ūdenī, tā atrastos virs ūdens. iii) Slokšņu virtenēm jābūt tuvāk nekā 1 m attālumā citai no citas un vismaz 30 cm garām. iv) Ja izmanto divas putnu atbaidīšanas auklas (t. i., auklu pārus), tās jāizvieto pa vienai katrā pamatauklas pusē. c) Īsā slokšņu virtene (kuģi, kuru kopējais garums < 24 m) Virtenes konstrukciju, pamatojoties uz zinātniskiem datiem, pārskata ne vēlāk kā trīs gadus no īstenošanas sākumdienas. i) Tai jābūt piestiprinātai pie kuģa tā, lai tā sāktos punktā, kas atrodas kuģa pakaļgalā vismaz 5 m augstumā virs ūdens un pa vējam no vietas, kurā aukla ar āķiem iegrimst ūdenī. ii) Tai jābūt piestiprinātai tā, lai vietā, kurā āķi ar ēsmu iegrimst ūdenī, tā atrastos virs ūdens. iii) Ja izmanto slokšņu virtenes, rosina izmantot slokšņu virtenes, kas konstruētas tā, lai varētu atrasties tuvāk nekā 1 m attālumā cita no citas, un ir vismaz 30 cm garas. iv) Ja izmanto divas putnu atbaidīšanas auklas (t. i., auklu pārus), tās jāizvieto pa vienai katrā pamatauklas pusē.
(2)

Pēdējos mēnešos Krievijas darbības ir vēl vairāk pasliktinājušas situāciju tirgū, jo īpaši palielinot risku, ka Krievijas gāzes piegādes Savienībai tuvākajā nākotnē tiks pilnībā apturētas, situāciju, kas ir ietekmējusi Savienības piegādes drošību. Tas strauji palielināja enerģijas cenu svārstīgumu Savienībā, un vasarā gāzes un elektroenerģijas cenas sasniedza visu laiku augstāko līmeni, kas izraisīja elektroenerģijas mazumtirdzniecības cenu pieaugumu, un paredzams, ka tās pakāpeniski atspoguļosies lielākajā daļā patērētāju līgumu, radot arvien lielāku slogu mājsaimniecībām un uzņēmumiem. Situācijas pasliktināšanās enerģijas tirgos būtiski veicināja vispārējo inflāciju eurozonā, palēninot ekonomikas izaugsmi visā Savienībā. Minētais risks saglabāsies neatkarīgi no iespējama vairumtirdzniecības cenu pagaidu samazinājuma, un, kā atzīts Komisijas ārkārtas pasākumu priekšlikumā, kas pievienots Komisijas 2022. gada 18. oktobra paziņojumam par ārkārtas situāciju enerģētikas jomā: gatavojamies, iepērkam gāzi un aizsargājam ES kopā, nākamgad tas būs vēl aktuālāks. Eiropas energouzņēmumiem nākamgad varētu rasties nopietnas grūtības piepildīt gāzes krātuves, jo, ņemot vērā pašreizējo politisko situāciju, ir ļoti iespējams, ka Savienībā no Krievijas nonāks mazāk cauruļvadu gāzes vai tā vispār netiks piegādāta. Turklāt Eiropas Parlamenta un Padomes Regulā (ES) 2022/1032 (1) 2023. gadam nosprausts mērķrādītājs Savienības gāzes krātuves piepildīt 90 % apmērā no to kapacitātes salīdzinājumā ar šai ziemai paredzēto 80 % apmēru. Tāpat papildu spriedzi gāzes tirgos varētu radīt tādi neparedzami notikumi kā cauruļvadu sabotāža un citi piegādes drošības traucējumu riski. Turklāt Eiropas atjaunīgās enerģijas tehnoloģiju industriju konkurētspējas perspektīvas ir vājinājušās sakarā ar citos pasaules reģionos nesen pieņemtajām rīcībpolitikām, kuru mērķis ir atbalstīt un paātrināt veselu atjaunīgās enerģijas tehnoloģiju vērtības ķēžu izvēršanu plašākā mērogā.
(4)

Lai nodrošinātu konkrētu un efektīvu projekta īpašnieku identifikāciju, būtu jāziņo par to parasti izmantotajiem identifikatoriem. Ja projekta īpašnieks ir juridiska persona, jānorāda projekta īpašnieka ISO 17442 juridiskās personas identifikatora kods (LEI). Ņemot vērā to, ka nav vienota starptautiska standarta fizisku personu identificēšanai, un ņemot vērā to, cik svarīgi ir nodrošināt projektu īpašnieku, kas ir fiziskas personas, skaidru identifikāciju, attiecībā uz šiem projektu īpašniekiem būtu jāziņo par Komisijas Deleģētās regulas (ES) 2017/590 (2) 6. pantā noteikto identifikatoru. Turklāt, lai nodrošinātu datu sadarbspēju un lai paziņoto informāciju varētu papildināt ar citiem datiem, kas pieejami Regulas (ES) 2020/1503 23. pantā minētajā ieguldījumu pamatinformācijas lapā, būtu jāpaziņo kolektīvās finansēšanas piedāvājuma identifikators, kas noteikts saskaņā ar Komisijas Deleģētās regulas (ES) 2022/2119 (3) 3. pantu.
(1)

Regulas (ES) Nr. 575/2013 325.bf panta 2. punktā ir noteikts, ka iestādēm ir jāskaita dienas pārsniegumi, balstoties uz atpakaļejošām pārbaudēm par to, kādas hipotētiskas un faktiskas izmaiņas ir notikušas to portfeļa vērtībā, kuru veido visas pozīcijas, kas ir piesaistītas to tirdzniecības nodaļām. Šāda atpakaļejoša pārbaude ir paredzēta, lai atkarībā no tā, kādā līmenī tā tiek veikta, novērtētu, vai ir lietderīgi aprēķināt pašu kapitāla prasības pozīcijām tirdzniecības nodaļā, izmantojot alternatīvo iekšējā modeļa pieeju, un to, vai pašu kapitāla prasības, kas saistītas ar modelējamiem riska faktoriem, ir adekvātas. Regulas (ES) Nr. 575/2013 325.bf panta 4. punktā noteikts, ka iestādes izmanto portfeļa dienas beigu vērtību kā sākumpunktu šādai atpakaļejošai pārbaudei, tostarp visām korekcijām, piemēram, rezervēm vai jebkādām vērtības korekcijām.
(16)

Saskaņā ar Eiropas Parlamenta un Padomes Regulu (ES) Nr. 1169/2011 (10) uz etiķetes redzamās norādes nedrīkst maldināt pircēju, jo īpaši par attiecīgās olīveļļas īpašībām, vai piedēvēt olīveļļai īpašības, kādas tai nepiemīt, vai vedināt uz domām, ka tai piemīt specifiskas īpašības, lai gan šādas īpašības faktiski piemīt vairumam eļļu. Dažām bieži lietotām fakultatīvām norādēm, kas specifiskas olīveļļai, ir vajadzīgi saskaņoti noteikumi, lai šādas norādes tiktu precīzi definētas un garantētu, ka to pareizību iespējams verificēt. Ņemot vērā dažu norāžu izplatīšanos un to ekonomisko nozīmi, būtu jānosaka objektīvi to izmantošanas kritēriji, kas gādātu par skaidrību olīveļļas tirgū.
(1)

Komisijas Deleģētā regula (ES) Nr. 1062/2014 (2) izveido to esošo aktīvo vielu sarakstu, kuras jānovērtē, lai lemtu par to iespējamu apstiprināšanu lietošanai biocīdos. Minētajā sarakstā ir iekļauts ar superkritisku oglekļa dioksīdu no atvērtiem un nobriedušiem Tanacetum cinerariifolium ziediem iegūts Chrysanthemum cinerariaefolium ekstrakts.
18.

Nodrošinājums

1. darījumu partnera izvietotais papildu nodrošinājums
(5)

Iestāde secināja arī to, ka no Corynebacterium glutamicum KCCM 80245 un Escherichia coli KCCM 80246 iegūts L-metionīns ir iedarbīgs metionīna avots visu sugu dzīvniekiem un, lai atgremotāju sugās viela būtu tikpat iedarbīga kā neatgremotāju sugās, tā būtu jāpasargā no noārdīšanās spureklī. Iestāde neuzskata, ka būtu vajadzība noteikt īpašas prasības attiecībā uz pēctirgus uzraudzību. Tā arī ir verificējusi ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
(2)

Nosakot, kuri tirgi ir attīstītās ekonomikas un kuri ir jaunietekmes tirgi, no vienas puses, ir jānodrošina vienlīdzīgi konkurences apstākļi un, no otras puses, jāievieš uz risku balstīta pieeja. Šajā sakarā tiek uzskatīts, ka vispiemērotākais risinājums ir precizēt to valstu sarakstu, kuras ir attīstītās ekonomikas, ņemot vērā Bāzeles Banku uzraudzības komitejas (BCBS) pieeju un vajadzību panākt saistīto tirgus riska prasību aprēķināšanas metodikas kopīgu īstenošanu visās dalībvalstīs. Lai gan būtu jāņem vērā BCBS starptautiskie standarti, būtu jāprecizē, ka dalībvalstu tirgi, kas ir mazāk svārstīgi nekā tirgi, kuri atzīti par attīstītām ekonomikām saskaņā ar minētajiem starptautiskajiem standartiem, ir attīstītās ekonomikas, nevis jaunietekmes tirgu ekonomikas. Turklāt, nosakot attīstītās un jaunietekmes tirgus ekonomikas, būtu pienācīgi jāņem vērā iekšējā tirgus izveide Savienībā, Eiropas Ekonomikas zonas esamība un īpatnības, kas saistītas ar dažu dalībvalstu aizjūras zemēm un teritorijām.
1a237a

Kālija diformiāts

Piedevas sastāvs Kālija diformiāts: 50 ± 5 % Šķidrā veidā (50:50, atšķaidīts ūdenī) Aktīvās vielas raksturojums Kālija diformiāts C2H3O4K CAS numurs: 20642-05-1 Einecs numurs: 243-934-6 Iegūts ķīmiskā sintēzē Analītiskā metode (1) Kālija diformiāta noteikšanai (izteikts kā kopējā skudrskābe) barības piedevā, premiksos un barībā: — jonapmaiņas hromatogrāfija ar vadītspējas noteikšanu (IC-CD) – EN 17294. Kālija noteikšanai barības piedevā: — atomabsorbcijas spektrometrija (AAS) – EN ISO 6869; vai — induktīvi saistītas plazmas atomemisijas spektrometrija (ICP-AES) – EN15510.

Sivēnmātes

—

12 000

1. Piedevas un premiksu lietošanas norādījumos norāda glabāšanas nosacījumus. 2. Atļauts tikai par barību izmantojamās jēlās zivīs un zivju blakusproduktos ar maksimālo saturu 9 000 mg kālija diformiāta kā aktīvās vielas uz kilogramu jēlu zivju. 3. Atsevišķi par konservantu vai kopā ar citiem kālija diformiāta avotiem lietota kālija diformiāta maksimālais saturs ir 6 000 mg/kg kompleksās barības ar mitruma saturu 12 % atšķirtiem sivēniem un nobarojamām cūkām un 12 000 mg/kg kompleksās barības ar mitruma saturu 12 % sivēnmātēm. 4. Dažādu skudrskābes avotu maisījums kompleksajā barībā nedrīkst pārsniegt maksimālo pieļaujamo līmeni 10 000 mg/kg kompleksās barības atšķirtiem sivēniem, nobarojamām cūkām un sivēnmātēm. 5. Piedevas, premiksa un produktīvajiem dzīvniekiem paredzētas analoģiskas barības lietošanas noteikumos norāda: “Vienlaicīga dažādu organisko skābju vai to sāļu lietošana ir kontraindicēta, ja vienu vai vairākus no tiem lieto maksimāli pieļaujamā satura līmenī vai tuvu tam.” 6. Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu izmantotājiem, lai novērstu potenciālos riskus, kas izriet no to izmantošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, t. sk. acu, ādas un elpceļu aizsarglīdzekļus.
(1)

Regulā (ES) 2019/2033 ir noteikts, ka ieguldījumu brokeru sabiedrībām, kas nav nelielas un savstarpēji nesaistītas ieguldījumu brokeru sabiedrības, ir publiski jāatklāj informācija par to ieguldījumu politiku, lai nodrošinātu pārredzamību saviem ieguldītājiem un plašāka tirgus dalībniekiem par to ietekmi uz sabiedrībām, kurās tām tieši vai netieši pieder akcijas, ar ko tām ir piešķirtas balsstiesības, un par to, kā tās balso. Informācijas atklāšanas prasības ietver informāciju par to balsstiesību daļu, kas saistīta ar ieguldījumu brokeru sabiedrību tieši vai netieši turētām akcijām, informāciju par to rīcību balsojumā, balsojuma skaidrojumu un iesniegto un apstiprināto priekšlikumu proporciju, informāciju par pilnvaroto padomdevēju sabiedrību izmantošanu un informāciju par to balsošanas pamatnostādnēm.
(43)

Konkrēti tērauda nozarē, kas ražo pārskatāmā ražošanai vajadzīgo galveno izejvielu, uzņēmumi lielā mērā pieder Ķīnas valdībai. Daudzi lielākie tērauda ražotāji ir valsts īpašumā. Daži no tiem ir īpaši minēti “Tērauda ražošanas nozares pielāgošanas un modernizācijas plānā 2016.–2020. gadam”. Piemēram, Ķīnas valsts īpašumā esošais uzņēmums Shanxi Taiyuan Iron & Steel Co. Ltd. (“Tisco”) savā tīmekļa vietnē norādījis, ka ir “izcils dzelzs un tērauda milzis”, kas “izaudzis par ārkārtīgi lielu dzelzs un tērauda kompleksu, kurš ir integrēts dzelzs ieguves, dzelzs un tērauda ražošanas, pārstrādes, piegādes un tirdzniecības darījumdarbībā” (23). Baosteel ir vēl viens nozīmīgs Ķīnas valsts īpašumā esošs uzņēmums, kas nodarbojas ar tērauda izgatavošanu un ir daļa no nesen konsolidētā China Baowu Steel Group Co., Ltd. (iepriekš – Baosteel Group un Wuhan Iron & Steel) (24) .. Lai gan tiek lēsts, ka nomināli valsts un privātā īpašumā esošu uzņēmumu skaits ir aptuveni vienāds, no pieciem Ķīnas tērauda ražotājiem, kas ierindojas starp 10 pasaules lielākajiem tērauda ražotājiem, četri ir VU (25). Vienlaikus, lai gan 10 lielākie ražotāji 2016. gadā saražoja tikai aptuveni 36 % no nozares kopējās produkcijas izlaides, ĶV tajā pašā gadā izvirzīja mērķi līdz 2025. gadam konsolidēt 60–70 % no tērauda ražošanas aptuveni desmit lielos uzņēmumos (26). 2019. gada aprīlī ĶV šo nodomu pauda atkārtoti, paziņodama, ka izdod pamatnostādnes par tērauda nozares konsolidāciju (27). Šāda konsolidācija var būt saistīta ar rentablu privātu uzņēmumu piespiedu apvienošanu ar neefektīviem valsts īpašumā esošiem uzņēmumiem (28).